kardosdrur/scandi-wiki huggingface dataset:
Natura 2000-område nr. 76 Store Vandskel, Rørbæk Sø, Tinnet Krat og Holtum Ådal øvre del

Natura 2000-område nr. 76 Store Vandskel, Rørbæk Sø, Tinnet Krat og Holtum Ådal øvre del består af to habitatområder, omkring vandskellet mellem Skjern Å- og Gudenåsystemerne; H65 på 2.221 ha. udgør den sydlige del omkring vandskellet, og den nordlige del, H265 på 168 ha omfatter Holtum Ådal. Området ligger i Ikast-Brande, Hedensted- og Vejle Kommuner. Habitatområderne Store Vandskel, Rørbæk Sø, Tinnet Krat og Holtum Ådal har et samlet areal på 2.389 ha. hvoraf 432 ha i H65 er statsejet.

Habitatområdet H65 ligger tæt på israndslinjen og der en sandet, næringsfattig jordbund, som er naturgrundlaget for heder og egekrat.
Der er en meget stor grundvandstilstrømning til områdets kilder
og væld, der udgør starten på landets to største vandløb, Gudenåen og Skjern Å der springer ud i en mosaik af kilder, småsøer og kærområder, kun adskilt af et smalt, mere tørt vandskel hvor Hærvejen krydser området.

Habitatområde H235, Holtum Ådals øvre del, ligger nord for H65. Holtum Å har sit udspring i Nedergård Skov nord for Rørbæk Sø og løber i en markant ådal mod nordvest, hvor der findes enge og rigkær, og flere græssede overdrev på skrænterne. Ved Grættrup Krat ligger rester af egekrat.

Fredning 
I området er der to naturfredninger, Gudenåens Kilder med omgivelser og Landskabet omkring Hærvejen og Rørbæk Sø, der tilsammen udgør 2.200 ha..

Videre forløb 
Natura 2000-planen er vedtaget i 2011, hvorefter kommunalbestyrelserne og Naturstyrelsen skal udarbejde bindende handleplaner, som skal sikre gennemførelsen af planen. Videre forsættes arbejdet efter basisanalysen for planperioden 2016-21.

Natura 2000-området ligger i Ikast-Brande, Hedensted- og Vejle Kommuner, og naturplanen koordineres med vandplanerne 1.5 Randers Fjord  og 1.8 Hovedvandopland Ringkøbing Fjord.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Om naturplanen  på Naturstyrelsens websider
 Naturplanen
 Basisanalysen 2007
 Forslag til naturplan 2016-21
 Basisanalysen 2016-21

Natura 2000-planer
Lokaliteter i Ikast-Brande Kommune
Lokaliteter i Herning Kommune
EU-habitatområder i Danmark
World Wild

World Wild er det fjerde studiealbum fra den dansk-svenske bubblegum dance-musiker Jonny Jakobsen. Albummet blev udgivet under hans pseudonym Carlito i 2007.

Musikken og teksterne fortsatte fra det forrige album med et etnisk stereotypt tema, men denne gang er hver sang dedikeret til en bestemt nation og indeholder elementer, der er typiske for de respektive kulturer som skisport i Schweitz og faraoer i Egypten. Sangen bliver sunget fra Carlitos perspektiv idet han indleder en rejse rundt i verden.

Albummet blev udgivet som en efterfølger til Fiesta, og det Carlito er således den eneste af Jonny Jakobsens fiktive karakterer, der har lagt navn til mere end ét studiealbum. Ifølge den officielle hjemmeside for Carlito er årsagen til at udgive endnu et album i dette navn, at det foregående havde stor succes i Japan.

Spor 
 "Russkij Pusskij" – 3:05
 "Sukiyaki Teriyaki" – 3:05
 "Be My Pharaoh" – 2:58
 "Americo" – 3:28
 "Africa" – 3:26
 "All Around The World" – 3:36
 "Bolero" – 3:12
 "Jamaica" – 3:35
 "Crazy Carlito" – 2:56
 "Final Call" – 2:54
 "Holiday" – 3:33
 "Backpack Girl" – 3:27
 "Samba De Janeiro" – 3:12
 "Home Sweet Home" – 2:40

Referencer

Eksterne henvisninger 
 Carlito på Bubblegum Dancer 
 Officiel Carlito-hjemmeside 

Jonny Jakobsen-album
Album fra 2007
2-minus-1-vej

En 2-minus-1-vej eller 2 minus 1 vej, er en vejtype, hvor der er én vejbane og bred vejkant i begge sider. Flere danske kommuner har etableret denne i landdistrikterne ved at ændre eksisterende tosporede veje. Målet med etablering af 2-minus-1-veje er at give plads til cyklister og fodgængere på vejen og dermed undgå at etablere nye gang- og cykelstier.

Se også 
 2+1-vej

Referencer 
https://idekatalogforcykeltrafik.dk/2-minus-1-veje/ 

https://www.ktc.dk/artikel/2-minus-1-veje-saadan-bruges-de-i-kommunerne 
Vejtyper
Koen Casteels

Koen Casteels (født 25. juni 1992 i Bonheiden, Belgien) er en belgisk fodboldspiller, der spiller som målmand hos den tyske Bundesliga-klub VFL Wolfsburg.

Titler 
DFL-Supercup
 2015 med VFL Wolfsburg

Eksterne henvisninger 

 http://nr.soccerway.com/players/koen-casteels/86026/
 http://static.e-kickoff.com/project/publiek/jrinteren/speler_PH_5470.htm#itop

Fodboldspillere fra Belgien
Deltagere ved verdensmesterskabet i fodbold 2018
Fodboldspillere fra KRC Genk
Fodboldspillere fra VfL Wolfsburg
Fodboldspillere fra Werder Bremen
Deltagere ved verdensmesterskabet i fodbold 2022
Kap Columbia

Kap Columbia er det nordligste punkt i Canada og ligger på Ellesmere Island i Qikiqtaaluk-regionen i Nunavut. Det markere det mest vestlige kystpunkt ved Lincolnhavet i Ishavet. Det er det nordligste punkt på land uden for Grønland og afstanden til Nordpolen er 769 km.

Historie 

I 1876 var Pelham Aldrich den første europæer, der nåede Kap Columbia. Han var løjtnant i under ekspeditionen (1875-76) med den britiske opdagelsesrejsende George Nares.

Peary 
Robert Peary valgte Kap Columbia til det nordligste depot under hans sidste forsøg på at nå Nordpolen i 1909. Dette blev valgt både fordi det var tæt på, men også fordi det var langt nok vest på til at være væk fra strømme af isbjerge der flød ned igennem Robesonkanalen. Fra Kap Columbia planlagde hans gruppe at bevæge sig direkte nordpå over isen i Ishavet. Hans vinterlejr og skibet Roosevelt lå 140 km sydøst for Kap Sheridan nær Alert.

Pearys slædedivision forlod Roosevelt fra 15.-22. februar 1909, og samlede ved Kap Columbia. Den 1. marts forlod ekspeditionen Kap Columbia over Ishavet mod Nordpolen. Den 84. nordlige breddekreds blev krydset de 18. marts og den 86. breddekreds den 23. marts. Peary kom tilbage til Kap Columbia den 23. april. Han påstod at have nået Nordpolen, men det har siden været genstand for meget debat. Nogle polarhistorikerer tror at Peary ærligt var overbevist om at have nået Nordpolen, mens andre mener at han med vilje overdrev sin bedrifter.

Eksterne henvisninger 
 

 

Ishavet
Canadas geografi
Miniatürk

Miniatürk er en miniaturepark i den tyrkiske by Istanbul på den europæiske side i bydelen Beyoğlu. Med et areal på seks hektar hører den til verdens største af sin slags.

Parken er en af Istanbuls seværdigheder og ligger for enden af Det gyldne Horn. I parken kan de besøgende fra en sti se mere end 105 skalamodeller fra forskellige tidsperioder fra Anatolien. Ved modellerne er der skilte med beskrivelser på flere sprog. Parken råder desuden over en restaurant og en hovedbygning med salg af merchandise. 

Miniatürk er som normalt for miniatureparker anlagt udendørs. Hovedindgangen er placeret lidt højere end modellerne, hvilket gør det muligt at se hele parken derfra. Til de mest berømte modeller hører mange seværdigheder og vigtige bygningsværker fra det nuværende Tyrkiet som Anıtkabir, Atatürk Stadion, Topkapi-paladset og Hagia Sophia. Også modeller af forsvundne bygningsværker som mausoleet i Halikarnassos og Artemistemplet i Efesos er repræsenteret. Dertil kommer enkelte modeller af seværdigheder fra andre lande som Alabastermoskeen i Egypten og Klippehelligdommen i Israel.

Eksterne henvisninger 

 Officiel hjemmeside

Miniatureparker
Istanbul
Hohwacht (Østersøen)

Hohwacht er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Hohwacht er beliggende i landskabet Wagrien med Großer Binnensee mod vest og Østersøen mod nord. I kommunen ligger ud over Hohwacht, landsbyerne Haßberg og Schmiedendorf.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Kirchnüchel

Kirchnüchel er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Kirchnüchel er beliggende sydvest for Bungsberg, der med 168 moh. er det højeste punkt i Slesvig-Holsten.

I kommunen ligger godset Grünhaus og St. Marienkirche, der før reformationen var en betydelig valfartskirke. Den er med ca. 110 moh. den højest beliggende kirke i delstaten.

Kirchnüchel ligger ved vejen mellem Schönwalde og Lütjenburg.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Sydafrikas cricketlandshold

Sydafrikas cricketlandshold, også kendt som The Proteas, repræsenterer Sydafrika i international cricket. Det administreres af Cricket South Africa. Sydafrika er et fast medlem af International Cricket Council (ICC) og deltager i Test, ODI og Twenty20 International cricketkampe.

Kilder 

Cricketlandshold
Englands cricketlandshold

Englands cricketlandshold repræsenterer England og Wales i international cricket. Siden 1. januar 1997 er det blevet styret af England and Wales Cricket Board (ECB).

England har spillet 969 Test kampe, vundet 346 og tabt 282 (med 341 uafgjorte kampe). Holdet har vundet The Ashes 32 gange, lige så mange gange som deres rivaler (Australien). England har spillet 661 ODI kampe, vundet 319 og tabt 313.. Desuden har de spillet 79 T20I kampe, vundet 38 og tabt 36. England vandt verdensmesterskabet i Twenty20 International cricket (ICC World Twenty20) i 2010.

Kilder 

Cricketlandshold
Wasim Akram

Wasim Akram (urdu: وسیم اکرم; født d. 3. juni 1966) er en tidligere pakistansk cricketspiller. Han betragtes som en af de største cricketspillere nogensinde. Wasim bliver betragtet som den bedste left-arm fastbowler nogensinde. Han repræsenterede Pakistans cricketlandshold i Test cricket og One Day International cricket.

Kilder

Eksterne henvisninger 

Cricketspillere fra Pakistan
Personer fra Lahore
Ferdinand Michael Krøyer Kielberg

Ferdinand Michael Krøyer Kielberg (2. januar 1882 i Skanderborg-19. maj 1958) var en dansk industrimagnat og filantrop, som efter endt uddannelse og et kort ophold i Tyskland  rejste til England, hvor han levede stort set uafbrudt siden. Krøyer Kielberg var søn af børnehjemsforstander Orluf August Kielberg (1842-1927) og Annesine Marie Krøyer (1844-1923). Blev i 1910 gift med Dora Margaret Corfe (1884-?).

Baggrund og karriere 

Efter at være blevet uddannet som købmand i Skanderborg drog han i 1902 til København, hvor han studerede ved Niels Brocks handelsskole fra 1902-1904. Efter nogle få års arbejde i København rejste han i 1906 til Leipzig og derefter til Liverpool, hvor han arbejdede hos firmaet Marquis Clayton & Co som han allerede i 1909 blev medindehaver af. I 1915  grundlagde han firmaet British Molosses Co. som han i 1926 fusionerede med et andet af sine egne firmaer til The United Molesses Co. Ltd.. I de næste år konsoliderede Kielberg sine forretningsinteresser, som efterhånden omfattede ikke kun sukkerprodukter, men også skibe, el artikler, cement og meget andet. Selv efter britisk målestok var det et omfattende forretningsimperium, Kielberg opbyggede, og da han trak sig tilbage umiddelbart efter 2. verdenskrig skønnes det, at han rådede over aktiver for mere end 1 mia. kroner. Kielberg blev britisk statsborger i 1926.

2. verdenskrig 

Ved 2. verdenskrigs udbrud var Kielberg en kendt person i England og han stillede sig allerede kort efter besættelsen af Danmark til rådighed for det danske arbejde i England. Først fra september 1940 hvor han blev formand for det danske råd og senere da han i 1941 blev præsident for sammenslutningen af alle danske i Storbritannien. Kielbergs engagement omfattede alt fra organisering af kontakten til Danmark, indsamling af midler til indkøb Spitfires og varetagelse af de danske søfolks interesser. Det var også på Kielbergs invitation, at Christmas Møller rejste til England, og Kielbergs store indsats for De frie danske i England var af stor betydning for, at han i 1947 blev adlet.

Velgørenhed 

Kielberg ydede igennem årene betydelige beløb til velgørenhed. Allerede i 1926 skænkede han sit eget hjem i Liverpool til rekreationshjem til syge børn, og senere skænkede han store også beløb bl.a. til hjem for krigsinvalider. Han støttede allerede længe inden krigen Anglo-Danish Society og Den danske klub i London ligesom også hans hjemland fik del i hans velgørenhed. Niels Brocks handelsskole fik således store beløb ligesom det var almindelig kendt i lokalområdet, at anonyme støttebeløb til julehjælp i hans fødeby, Skanderborg, stammede fra ham.

Eksterne kilder og henvisninger 

Kraks Blå Bog 1956
Dansk biografisk leksikon 3. udgave bd. 8 1981
Emil Blytgen-Petersen: Frie danske i London. Nyt Nordisk Forlag Arnold Busck A/S, 1977, s. 201-208
Om Ferdinand Michael Krøyer Kielberg på Skanderborg Leksikon

Filantroper fra Danmark
Købmænd fra Danmark
Danskere i 1800-tallet
Danskere i 1900-tallet
Personer fra Skanderborg
Personer i Kraks Blå Bog (afdøde)
Kap Sheridan

Kap Sheridan er et punkt på nordøstkysten af Ellesmere Island, Canada, der ligger ud til Lincolnhavet i Ishavet, ved udmundingen af Sheridan River. Det er en af de landfaste steder, som er tættest på den geografiske Nordpol, der ligger omkring 840 km mod nord. Kap Columbia ligger dog omkring 75 km tættere på polen.

Robert Peary overvejede at bruge Kap Sheridan som stedet for sin vinterlejr i sit sidste forsøg på at nå Nordpolen i 1908/1909.

Alert, der er det nordligste permanent beboede sted i verden, ligger 13 km mod vest.

 

Ishavet
Canadas geografi
Gottlieb Bender Christiansen

Gottlieb Bender Christiansen (27. oktober 1851 i Røjle Mark, Vejlby, Danmark - 27. september 1929 i Brush, Colorado, USA) var en dansk-amerikansk præst som kom til Amerika 1877 og var 1896–1921 den første president for United Evangelical Lutheran Church.

Bibliografi
 Vink for Gennemlæsning af Bibelen (1918) 
 Recollections of Our Church Work (1930)

Kilder
 Gottlieb Bender Christiansen 
Christiansen Society 
The Danish Immigrant Museum  

Præster fra Danmark
Præster fra USA
Personer fra Fyn
Dansk-amerikanere
Riddere af Dannebrog
Gottlieb
Lille dværghjort

Den lille dværghjort (latin: Tragulus kanchil) er et lille drøvtyggende dyr i dværghjorte-familien, der lever i det sydøstlige Asien (Burma, Brunei, Cambodja, Yunnan i Kina, Indonesien, Laos, Thailand, Malaysia, Singapore og Vietnam).

Den lille dværghjort er det mindste hovdyr, der kendes, med en størrelse for udvoksede individer på 45 cm og en vægt på 2 kg. Med sin lille størrelse er den et yndet byttedyr for vilde hunde.

Hjorte
Julius Bomholt Prisen

Julius Bomholt Prisen - eller Kulturministeriets forskningspris - er en forskningspris der uddeles som anerkendelse og fejring af en fremragende forskningsindsats på Kulturministeriets vegne.

Prisen uddeltes første gang i 2012 hvor prismodtagerne fra Nationalmuseet, modtog tre kunstværker. Siden 2013 har prismodtagerne modtaget en bronzemedalje udfærdiget af billedkunstneren Morten Stræde hvor prismodtagerens navn og årstal indgraveres.

Ideen med prisen, der er opkaldt efter Danmarks første kulturminister, Julius Bomholt, er at øge fokus på kulturområdet og motivere forskningsindsatsen på de forskende institutioner.

I oktober 2019 besluttede den socialdemokratiske kulturminister at afskaffe prisen.

Prismodtagere  
Siden prisen første gang blev uddelt i 2012 har følgende modtaget Julius Bomholt Prisen:

 2012: - Hans Christian Gulløv, Einar Lund Jensen og Kristine Raahauge - for bogen Cultural Encounters at Cape Farewell, Museum Tusculanums Forlag, 2011 
 2013: - John T. Lauridsen - for bogserien om Werner Bests korrespondance med Auswärtiges Amt og andre tyske akter vedrørende besættelsen af Danmark 1942-1945, bind 1-10
 2014: - Karl Peder Pedersen - for disputatsen Kontrol over København - Studier i den sene enevældes sikkerhedspoliti 1800-48, Syddansk Universitetsforlag 2014
 2015: - Peter Birkelund - for bogen Sabotør i Holger Danske
 2016: - Annette Hoff - for bogserien Nydelsesmidlernes Danmarkshistorie
 2017: - Ernst Albin Hansen - for disputatsen On voluntary rhythmic leg movement behaviour and control during pedalling
 2018: - Bjarne Grønnow - for disputatsen The Frozen Saqqaq Sites of Disko Bay, West Greenland 
2019: - Palle Eriksen og Per Ole Rindel - for bogen Lange linjer i landskabet-Hulbælter fra jernalderen

Kilder

Eksterne henvisninger 
 Om prisen  på kum.dk (link ikke længere aktivt!)
 Julius Bomholt Prisen - fra Danske Litteraturpriser

Kulturpriser fra Danmark
Kulturministeriet
Tórshavnar Kamarkór

Tórshavnar Kamarkór (Tórshavns Kammerkor), også kaldt Kamarkórið, er et færøsk kor, der blev grundlagt i 1985 af Ólavur Jøkladal, som dirigerede koret i 10 år. Derefter har flere andre dirigeret koret, og siden 2009 har Bernhardur Wilkinson været korets dirigent. I forbindelse med at koret havde 30-års jubileum i 2015, udgav de albummet Kvøldtankar med 14 færøske sange, både nye og ældre. Tórshavnar Kamarkór har optrådt rundt omkring på Færøerne og i andre lande, f.eks. i Uppsala, Slesvig, Gotland, Paris og New York.

Ved Korfestivalen 2015 i Eysturskúlin i Tórshavn, hvor 9 færøske kor deltog, blev der uddelt 3 priser. Tórshavnar Kamarkór vandt prisen for Bedste optræden.

Koret synger nyere og ældre kammermusik. På programmet er også nyere korudsættelser, som koret har bestilt fra færøske komponister. Kammerkoret har ca. 30 sangere.

Dirigenter 
 Ólavur Jøkladal 1984 - 1994 (koret startede i 1984 som Kamarkór Tórshavnar Musikkskúla, det fik først navnet Tórshavnar Kamarkór året efter i 1985)
 Ernst Sondum Dalsgarð 1994 - ?
 Hans Pauli Tórgarð 1999 - 2002
 Bjarni Restorff ? - ?
 Leif Hansen 2002-2003
 Fróði Djurhuus Sandoy 2003-2004
 Kári Bæk ? - 2008
 Hans Pauli Tórgarð 2008 - 2009
 Bernhardur Wilkinson 2009 - nu

Udgivelser
 1996: Blátt
 1997: Várlongsil 
 2015: Kvøldtankar

Hæder 
2015 - Vandt pris for bedste opførelse ved Korfestivalen
2016 - Vandt en Faroese Music Award for Årets band/kor i åben kategori.
2016 - Vandt pris for bedste opførelse ved Korfestivalen
2017 - Vandt pris for bedste opførelse ved Korfestivalen

Noter 

Kor fra Færøerne
Etableret i 1985
Friedemann Friese

Friedemann Friese (født 5. juni 1970) er en tysk brætspilsdesigner. Han kendes især for at hans spil (i alt fald på tysk) har navne, der begynder med "F". De fleste spil er udgivet af hans eget selskab 2F-Spiele og har en grøn farvepalette, der matcher Frieses grøntfarvede hår. Spillene er ofte absurde og humørfyldte.

Spil af Friedemann Friese 
 504 (Stronghold Games) (2015)
 Fremde Federn (eller Copycat) (2F-Spiele) (2012)
 Freitag (eller Friday) (2F-Spiele) (2011)
 Funkenschlag: Fabrikmanager (Power Grid: Factory Manager) (2F-Spiele) (2009)
 Die 3 Gebote (eller The 3 Commandments) (med Gordon Lamont og Fraser Lamont) (Rio Grande Games, Bewitched) (2008)
 Fauna (Huch & Friends) (2008)
 Filou - Die Katze im Sack (eller Felix: The Cat in the Sack) (2007)
 Monstermaler (med Marcel-André Casasola Merkle & Andrea Meyer) (2F-Spiele, Bewitched Spiele, Casasola) (2006)
 Fürchterliche Feinde (Formidable Foes) (2F-Spiele) (2006) 
 Fiji (2F-Spiele) (2006)
 Fiese Freunde Fette Feten (med Marcel-André Casasola Merkle) (2F-Spiele) (2005)
 Funkenschlag (2F-Spiele) (eller Power Grid - Rio Grande Games) (2004)
 Finstere Flure (Fearsome Floors) (2F-Spiele) (2003)
 Fische Fluppen Frikadellen (2F-Spiele)
 Falsche FuFFziger (2F-Spiele)
 Flickwerk (2F-Spiele)
 Foppen (2F-Spiele)
 Friesematenten (2F-Spiele)
 Frisch Fisch (2F-Spiele) (eller Fresh Fish - Plenary Games)
 Frisch Fleisch (2F-Spiele)
 Fundstücke (2F-Spiele)
 Ludoviel (med Hartmut Kommerell, Thorsten Gimmler, Andrea Meyer og Martina Hellmich) (Tagungshaus Drübberholz)
 Paparazzo (med Wolfgang Panning) (Abacus)
 Schwarzarbeit (med Andrea Meyer) (Bewitched)
 Wucherer (2F-Spiele) (eller LandLord - Abacus / Rio Grande Games)

Eksterne links 
 Friedemann Friese    at BoardGameGeek
 2F-Spiele 

Personer fra Bremen
Designere fra Tyskland
Spildesignere
Tjekkisk nationalbibliotek

Det nationale bibliotek i den Tjekkiske Republik () er Tjekkiets nationalbibliotek. 

Nationalbiblioteket blev grundlagt i 1777 og indeholder mere end 7 millioner bøger og skrifter, hvoraf omkring halvdelen findes i nationalbibliotekets hovedafdeling i det historiske bygningskompleks Klementinum i Prag.

Den anden halvdel af bogsamlingerne er placeret i arkiver, der er lokaliseret i distriktet Hostivař i den sydøstlige del af Prag.

Referencer

Eksterne henvisninger 
 Officiel hjemmeside for Det nationale bibliotek i den Tjekkiske Republik

Nationalbiblioteker
Kultur i Tjekkiet
Prag
Nederlandenes Institut for Kunsthistorie

Nederlandenes Institut for Kunsthistorie () er kunsthistorisk bibliotek og dokumentationscenter i Haag i Holland.

Biblioteket ligger i et større bygningskompleks ved Den Haag Centraal railway station som nabo til Nationaal Archief (nationalarkiverne), Nederlands Letterkundig Museum (litteraturmuseum), Huygens Instituut voor Nederlandse Geschiedenis, Nederlands Muziek Instituut og Koninklijke Bibliotheek (Hollands kgl. Bibliotek).

Det kunsthistoriske bibliotek er hjemsted for verdens største kunsthistoriske center med speciale i dokumentation, arkivalier og bøger om Vestens kunst fra den senere del af middelalderen og frem til nutiden. Der er offentlig adgang til kunstcentret og det tilknyttede bibliotek, og derudover er dele af arkivalierne digitaliseret med adgang via institutionens website. 

Den kunsthistoriske centers hovedformål er at indsamle, kategorisere og give adgang til kunsthistorisk forskning, først og fremmest i relation til de klassiske hollandske kunstnere..

Eksterne henvisninger 
 

Biblioteker i Nederlandene
Kultur i Nederlandene
Kunst fra Nederlandene
Haag
Mini-Châteaux Val de Loire

Mini-Châteaux Val de Loire eller Parc Mini-Châteaux er en miniaturepark ved Amboise i det franske departement Indre-et-Loire.

Parken viser på to hektar 44 modeller af de mest kendte slotte i Loire i størrelsesforholdet 1:25, broerne fra Briare og Digoin, 2.000 bonsaitræer og modelskibe og modeltog, der er i stadig bevægelse. Parken blev drevet af CDA Parks, men er nu overtaget af den franske Looping Group.

Modeller

Eksterne henvisninger 

 Officiel hjemmeside

Noter 

Miniatureparker
Klamp (Kreis Plön)

Klamp er en by og kommune i det nordlige Tyskland, beliggende i Amt Lütjenburg i den nordøstlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Klamp er beliggende omkring én km vest for Lütjenburg ved Bundesstraße 202. Bundesstraße 430 løber desuden gennem kommunen. Fra 1910 til 1938 havde Klamp jernbanestation på Kleinbahn Kirchbarkau–Preetz–Lütjenburg.

I kommunen ligger ud over Klamp, landsbyerne og bebyggelserne Vogelsdorf, Ellert, Wentorf, Rodenkrog, Charlottental, Rönfeldholz, Winterfeld, Etz, Teskamp og Weide.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Statsejede virksomheder i Danmark

Liste over Statsejede virksomheder i Danmark

Den danske stat ejer af forskellige årsager helt eller delvist et antal selskaber. Per 27. januar 2021 drejede det sig om 30 selskaber – 17 aktieselskaber, 10 selvstændige offentlige virksomheder mv., samt 3 interessentskaber. Hermed følger en liste over disse.

Kilder
Sundhedsdatastyrelsen

Sundhedsdatastyrelsen er en styrelse under Sundheds- og Ældreministeriet. Den er oprettet 1. november 2015 og har til opgave at skabe sammenhængende sundhedsdata og digitale løsninger til sundhedsvæsenet.

Eksterne henvisninger 
 

Ministeriet for Sundhed og Forebyggelse
Sundheds- og Ældreministeriet
Etableret i 2015
Sundhedsvæsen i Danmark
Danske styrelser